ΗΜΜΥ - 13 Πρόγραμμα Erasmus Plus

Page / - last modified by admin on 2022/01/29 11:47

13 Πρόγραμμα Erasmus Plus

last modified by admin

on 2022/01/29 11:47

Table of Contents

Το Tμήμα Ηλεκτρολόγων Μηχανικών και Μηχανικών Υπολογιστών έχει ως βασικές αρχές για τους φοιτητές του την εξωστρέφεια, τη συνεργασία με ακαδημαϊκά και ερευνητικά ιδρύματα του εξωτερικού, την απόκτηση επαγγελματικής εμπειρίας και την ενίσχυση της εκπαιδευτικής διαδικασίας. Για το σκοπό αυτό οι φοιτητές και οι φοιτήτριες του Τμήματος, αξιοποιώντας τις δυνατότητες που παρέχονται από το πρόγραμμα Erasmus Plus μπορούν:

Να παρακολουθήσουν μέρος των σπουδών τους με επιχορήγηση, σε συνεργαζόμενα ιδρύματα του εξωτερικού (δείτε αναλυτική κατάσταση των Ιδρυμάτων με τα οποία συνεργάζεται το Τμήμα μας στην ιστοσελίδα του Ιδρύματος, στον υποκατάλογο Διμερείς Συμφωνίες), και

Να εκπονήσουν τη πρακτική τους άσκηση σε επιχειρήσεις ή σε Ιδρύματα ανώτατης εκπαίδευσης του εξωτερικού (ελάχιστη διάρκεια 2 μήνες).

Δύο φορές το χρόνο (περίπου τον Σεπτέμβριο και τον Φεβρουάριο) ανακοινώνονται στην κεντρική ιστοσελίδα του Ιδρύματος και την ιστοσελίδα του Τμήματός μας οι σχετικές οδηγίες και οι προϋποθέσεις συμμετοχής στο πρόγραμμα Erasmus Plus καθώς επίσης και η προθεσμία για τις σχετικές αιτήσεις. Βασικές πληροφορίες για το πρόγραμμα Erasmus Plus μπορείτε να βρείτε στη σχετική ιστοσελίδα του Πανεπιστημίου Πελοποννήσου.

Υπεύθυνος για το πρόγραμμα Erasmus Plus στο Τμήμα είναι ο Αναπληρωτής Καθηγητής Νίκος Πετρέλλης.